**Forord til logbog**
(Til Vejle Kommunes institutioner)

**Baggrund**

Baggrunden for krav om registrering i et logskema eller i en logbog er; at der i Bygningsreglementet (BR18 §§ 143-144), stilles krav om, at der for alt eksisterende byggeri og for alt nybyggeri skal udføres drift, kontrol og vedligeholdelse efter vejledningen til kap. 5, brand.

For alt nybyggeri (opført efter BR18 reglementet) skal der desuden udføres en DKV-plan.

Vejledningen til de driftsmæssige krav, der er gældende for alt byggeri findes i kap. 7 i vejledning til kap. 5, hvilket er afsættet for udarbejdelse af de logbogskoncepter, der refereres til nedenfor – For yderligere uddybning, læs:[*https://bygningsreglementet.dk/Tekniske-bestemmelser/05/Vejledninger/Generel\_Brand*](https://bygningsreglementet.dk/Tekniske-bestemmelser/05/Vejledninger/Generel_Brand)

**Vejle Kommunes tilgang til logbøger**

Vejle Kommune har vedtaget, at der indenfor de kommende 2 år skal udarbejdes digitale logbøger. Med baggrund heri har kommunale Ejendommes igangsat dette arbejde.

Da kravet om at skulle føre logbog over brandtekniske installationer m.v. allerede er gældende, har Vejle Brandvæsen, som en hjælp, udarbejdet oplæg til word-baserede logbøger. Dokumenterne er tiltænkt som brugbare værktøjer, indtil der foreligger digitale logbøger.

**3 samlede logbøger fra Vejle Brandvæsen**

1. **Logbog\_Brutto\_Januar2024**

Som er et ”bruttoværktøj”, tilrettet i f.t. lovgivningen og ud fra Vejle Brandvæsens kendskab til, hvad der findes af aktive brandsikringsanlæg mv. i de kommunale bygninger. Dette koncept forventes at kunne dække alle de kontrolpunkter, der kan være i de kommunale bygninger. Der skal ved brug af dette koncept dog stadigvæk forventes tilretning i forhold til, hvad der er relevant for de forskellige institutioner mv.

1. **Logbog\_Netto\_Januar2024** (målrettet mindre bygninger, eks. daginstitutioner)

For langt de fleste daginstitutioner i Vejle Kommune, vil denne tilpassede logbog kunne anvendes.
Vejle Brandvæsen har her tilpasset en logbog for de steder, hvor man hverken har ”*sprinkleranlæg”, ”automatisk brandventilation”, ”Stigrør” eller ”flugtvejs & panikbelysning”*. Hvis man ikke har nogle af disse anlægstyper, vil det være dette koncept, der er lettest at gå ud fra. Der skal ved brug af dette koncept dog stadigvæk forventes tilretning i forhold til hvad der er relevant for den enkelte institution.

1. **Logbog\_Netto og uden ABA-anlæg\_Januar2024**Er brugbar alle de steder, hvor der udover at man kan anvende **Logbog\_Netto\_Januar2024** heller ikke har et ABA-anlæg.